Ye, UNION 


C 


) (POSITS: 


Diaranson 23 Augustus 2023 


> 
g 


velyn Wever- Unes 
PROME MINISTER 


Prome Minister ta duna informacion na Parlamento 


DI E NEGOCIACIONNAN CU HULANDA PA CU E 
REFINANCIAMENTO DI E DEBE DI PAIS ARUBA 


Hunto nos por yega na e miho decision pa bienestar y progreso di pais Aruba 


Diamars mainta a tuma luga un reunion den Parlamento, pa 
duna informacion riba con e negociacionnan cu Hulanda ta 
bayendo pa cu e refinanciamento di e debe di pais Aruba. Na 
inicio di su disertacion, Prome Minister Evelyn Wever-Croes 
a duna un resumen desde e momento cu Covid a bati na nos 
porta, enfatisando cu esaki a causa cu e situacion financiero 
di Aruba a bira uno hopi critico. Prome Minister a remerca cu 
pa evita cu e virus aki plama, Gobierno a tuma e decision pa 
cera e frontera, afectando asina e pilar economico mas grandi 
di pais Aruba, cu ta turismo. E decision inevitabel aki, a causa 
tambe cu hopi ta esnan cu a perde nan entrada. 


Mirando cu Aruba no tin e placa pa paga Hulanda bek, a 
tuma e decision pa acerca nan un biaha mas cu e solicitud pa 
refinancia e debe. E solicitud aki a wordo aproba, y a ofrece 
pais Aruba dos opcion: refinancia na interes di mercado (6- 
8%), of refinancia na interes mas abou (3.2%) pero entregando 
parti di e autonomia financiero den man di un organo di Reino. 
E condicion aki lo kiermen cu lo kita e supervision financiero 
for di Parlamento, y pone bou Reino. Esaki lo afecta e poder 
di Parlamento pa tuma decisionnan financiero, y ta pone cu ta 
Reino (Hulanda) lo dicidi kico e prioridadnan financiero di Aruba 
ta. Otro opcion, ta pa bay riba mercado internacional, pero aki 
e interes lo ta 6 pa 8% tambe. Parlamento den su mayoria a 
expresa di no ta na fabor di regla supervision financiero den un 


ley di Reino, y den su mayoria a indica di kier pa gobierno sigui 
negocia cu Hulanda pa yega na un solucion pa asina Aruba 
por haya interes mas abou. 


Prome Minister a splica cu e debate aki ta uno delicado, y lo 
mester purba pa hunto como lidernan di e pais, yega na un 
balans den e miho interes di pais Aruba. Por nota cu tin un 
division pa loke ta e tema aki, entre Parlamentarionan, den 
Gobierno mes, y den pueblo, pero tur cu e mesun interes den 
mente, cual ta bienestar di e comunidad. 


“Tin hopi preocupacion diario cu pueblo kier wak Gobierno 
atende, aunke cu apesar di e situacion, pueblo no lo desea pa 
Aruba entrega mucho di loke pa añanan a lucha p'e. E Status 
Aparte cu awe Aruba ta goza di dje, ta un lucha hiba pa miles di 
hende, y awe e autonomia aki, a yuda cu como isla, compara 
cu otronan, Aruba a desaroya hopi lihe. Tambe despues 
di pandemia, Aruba ta un di e islanan cu un recuperacion 
economico impresionante. Esaki ta un di e motibonan mas 
grandi pakico hopi awe no kier pa Gobierno entrega na Hulanda 
e lucha y sodo di nos hendenan di antes pa logra e Status 
Aparte di pais Aruba. Teniendo esaki den mente, y teniendo 
den mente e cuadro cu Parlamento a duna, y e exigencianan di 
Hulanda, Prome Minister lo sigui e negosacionnan cu Hulanda 
pa yega na e mihor alternativa pa e pueblo di Aruba. 


SINA CONOCE HISTORIA DI SCLAVITUD 

Amara Madsso 


MINISTER 


NA ARUBA ATRAVES DIE PROGRAMANAN 
INFORMATIVO Y EDUCATIVO DI MINISTERIO 
DI CULTURA 


Den cuadro di 160 aña di conmemoracion di abolicion di 
sclavitud den Reino y conscientisacion di e historia di sclavitud 
na Aruba, Ministerio di Cultura ta presentando varios programa 
pa brinda comunidad di Aruba informacion riba e historia di 
sclavitud di Pais Aruba. Sclavitud na Aruba ta un parti di historia 
di nos Pais cu no ta mucho conoci, pero cu ta importante pa 
nos conoce pa asina nos por compronde nos presente y pa 
evita pa ripiti den presente y futuro. 


Historia di sclavitud na Aruba 

E prome programa “Historia di sclavitud na Aruba' a wordo 
produci na augustus 2022 y a cubri varios aspecto di sclavitud, 
di arte, investigacion scientifico, balor di archivo, experiencia 
personal y conseho profesional. Durante e prome programa 
aki a presenta, entre otro, historiado y skirbido di varios buki 
sr. Luc Alofs y sr. Edric Croes, hefe di departamento di cuido y 
maneho di archivo na Archivo Nacional Aruba ANA. 


Sclavitud, parti di herencia di Aruba 

Na juni 2023 a presenta e programa ‘Sclavitud, parti di 
herencia di Aruba’ den cual e historiado dr. Adi Martis a haci un 
recorido door di e epocanan di historia di Aruba y a comparti 
su conocemento a base di su investigacion tocante e periodo 
di sclavitud na Aruba. 


Papiamento: herencia cultural di sclavitud 

A presenta dos programa tocante ‘Papiamento: herencia 
cultural di sclavitud’ na juli 2023 den cual sr. Ramon Todd 
Dandaré, linguista y traductor y e neerlandica, papiamentista 
y sociolinguista dr. Joyce Pereira a brinda informacion tocante 
di e origen y desaroyo di Papiamento, e efecto y resultado di 
colonisacion riba nos comunidad y e beneficio di Papiamento 
como idioma di instruccion den nos enseñansa. 


Digitalisacion y Sclavitud 

Conservacion di nos historia atraves di nos archivonan 
digitalisa ta masha importante pa futuro generacion di nos 
Pais. Biblioteca Nacional hunto cu ANA y otro partnernan ta 
haciendo un tremendo trabou pa digitalisa nos archivonan. 
Den e programa ‘Digitalisacion y Sclavitud,' sr. Peter Scholing, 
investigado na Biblioteca Nacional Aruba hunto cu sr. Edric 
Croes di ANA ta brinda informacion tocante e importancia di 
digitalisacion den cuadro di preservacion di specialmente e 
archivonan di e tempo di sclavitud na Aruba. E programa aki a 
wordo transmeti dia 31 di juli y 1 di augustus. 


Historia di migracion di catibo na Aruba 

Un otro programa interesante cu Ministerio di Cultura a produci 
ta e “Historia di migracion di catibo na Aruba’ den cual sr. Edric 
Croes di ANA ta conta un storia cu ela compila for di archivonan 
cu ta cubri varios apecto di tempo di sclavitud na Aruba en 
general y di e fam Leest en particular. E programa aki ta wordo 
transmiti dia 21 y 22 augustus. 


Programa ta wordo pasa na television y ta riba Youtube 
Minister Xiomara ta gradici e expertonan na ANA y tambe 
cada un colaborado cu a duna nan tempo y a comparti nan 
conocemento pa asina por a producie programanan informativo 
aki. E programanan ta wordo transmiti na TeleAruba y Diario 
TV y ta disponibel riba e canal di Youtube di Minister Xiomara 
Maduro. 

Minister Maduro di Finansa durante reunion publico a enfatisa: 


HULANDA NO TIN MOTIBO PA DESCONFIA 
E MANEHO FINANCIERO HIBA PA 
GABINETE WEVER-CROES 


A demostra seriedad na bienestar di Aruba 


Diamars Minister Maduro di Finansa a compaña Minister 
President pa asina duna Parlamento di Aruba un 'update' 
riba e negosacion cu ta wordo hiba cu Hulanda pa refinancia 
e debe haci na Hulanda pa Aruba por surpasa e pandemia 
di Covid-19. Durante e reunion, Minister Maduro a duna un 
splicacion amplio di e cambionan cu a tuma luga den e maneho 
financiero cu a wordo hiba desde aña 2017. 


En corto, e mandatario a splica cu a hiba un maneho na unda 
cu Aruba a bay di un situacion di deficit presupuestario pa un 
situacion di surplus den presupuesto. Gobierno a tene su mes 
na e normanan financiero acorda den Protocol cu Hulanda. A 
maneha na un manera serio den e pandemia cu a yuda tene 
e gastonan bou di control. A cuminsa introduci e reformanan 
necesario pa asina Aruba por crea buffernan pa por ta mas 
fuerte y resiliente dilanti di cualkier adversidad. A logra yega 
na un surplus den presupuesto den apenas 3 aña despues 
di e pandemia. A recupera e credibilidad financiero di Aruba 
cerca companianan di rating manera Standard and Poor's y 
Fitch. A logra pa haya evaluacionnan financiero y economico 
di IMF cu resultado positivo pa Aruba. A mehora e proceso 


presupuestario y maneho financiero cu asistencia tecnico di 
IMF/CARTAC y Banco Mundial. 


Tur esaki ta prueba cu Gabinete Wever-Croes ta hibando 
un maneho serio na bienestar di Aruba, y cu Hulanda no tin 
motibo pa desconfia e maneho financiero hiba pa Gabinete 
Wever-Croes. 


Minister Maduro di Finansa a informa Parlamento cu: 


CUENTA ANUAL 2019 PRONTO TA WORDO ENTREGA NA 
ARA Y DI BIAHA SU TRAS LO SIGUI E OTRONAN PA ASINA 
CERA E CICLO PRESUPUESTARIO MANERA DEBE SER 


Tardansa door di varios factor cu a keda resolvi recientemente 


Durante e reunion publico den Parlamento pa duna un 'update 
riba e negociacionnan cu Hulanda pa refinancia e debe di 
Covid-19, tabata tin varios Parlamentario cu e cuestiona e 
hecho cu ainda Parlamento no a ricibi e Cuenta Anual di aña 
2019 bin ariba. Algun Parlamentario hasta indica cu pa falta di 
tin e Cuentanan Anual na ordo, Parlamento lo no tin un bista 
riba finansa publico na Aruba. 


E ultimo aki Minister Maduro a desbarata, ya cu tur kwartaal 
Parlamento ta ricibi informacion amplio di finansa publico di 
nos Pais den e Uitvoeringsrapportage URK. Pa locual ta e 
Cuenta Anual di aña 2019 y siguiente, Minister Maduro a referi 
na e informacion y splicacion cu ya caba a wordo duna den 
conferencia di prensa na juni 2023, y cu a wordo comunica 
debidamente tambe na Algemene Rekenkamer Aruba ARA cu 
ta den espera di e informacion pa por sigui cu nan trabou di 
auditoria. 


E mandatario di Finansa a splica cu tin diferente factor cu a 
causa retraso den compilacion di e cuentanan anual di Pais 
Aruba. Entre otro, funcionnan cardinal cu a bira vacante y 
problema tecnico cu e sistema automatisa di Departamento 
di Finansa. Recientemente a logra surpasa e obstaculonan 
y awo ta preparando pa entrega Cuenta Anual pa aña 2019 
pa fin di luna di augustus 2023 na ARA. Di biaha su tras ta 
spera di por entrega Cuenta Anual 2020 na november 2023, 
Cuenta Anual 2021 na februari 2024, Cuenta Anual 2022 na 
juni 2024, y Cuenta Anual 2023 na september 2024 manera 
ley ta prescribi. 


Minister Maduro ta comparti e preocupacion di Parlamento y 
di ARA cu e Cuentanan Anual mester ta cla mas pronto cu ta 
posibel pa asina por cera e ciclo presupuestario di nos Pais. 
Pa e motibo aki tambe ta haciendo e maximo esfuerso pa e 
retraso den Cuenta Anual di nos Pais por keda resolvi. 


Diaranson 23 Augustus 2023 


Durante reunion publico pa duna "update" di negosacion cu Hulanda na Parlamento: 


MINISTER MADURO DI FINANSA TA BRINDANDO 
MAS TRANSPARENCIA FINANCIERO CU CUALKIER 
OTRO MINISTER DI FINANSA DI ARUBA 


~ E n 


Un critica cu oposicion a trece dilanti durante e ultimo debate 
publico den Parlamento ta, cu Gobierno no lo kier acepta 
supervision financiero den e bachi huridico di un Ley di Reino, 
pa motibo cu no kier duna transparencia financiero. Riba e 
critica aki Minister Maduro di Finansa Maduro a reacciona 
indicando cu como Minister di Finansa su persona a bin ta 
brinda mas transparencia financiero cu cualkier otro Minister 
di Finansa na Aruba. E mandatario a percura pa entrega 
presupuesto realistico, cu mas informacion y na tempo, 
a percura pa raporta tur kwartaal na Parlamento, ta duna 
conferencia di prensa den cual na un manera simpel ta splica 
y ilustra informacion financiero, y ta keda mehora y introduci 
mas producto cu ta yuda amplia e conocemento di finansa 
publico cerca Parlamentarionan y Pueblo en general. 


Presupuesto realistico, cu mas informacion y na tempo 

E mandatario di Finansa a splica cu desde aña 2018, Gabinete 
Wever-Croes a bin ta entrega presupuestonan cu ta realistico 
y cu ta contene cada bes mas splicacion. Desde aña 2022 a 
bin ta entrega presupuestonan na tempo tambe na Parlamento 
conforme nos Constitucion brindando tempo amplio pa 
Parlamento pa prepara pa su tratamento. 


Raportahe financiero tur kwartaal 

Cada kwartaal, Minister Maduro di Finansa ta manda 
un raportahe financiero pa Parlamento den forma di e 
Uitvoeringsrapportage URK den cual ta mustra informacion 


financiero di e ehecucion di e presupuesto di Pais 
Aruba. Aki den por haya informacion di gasto, 
entrada, debe, cantidad di personal, informacion 
di ehecucion di e Landspakket, posicion di likidez, 
informacion di rating di Aruba, informacion di e 
sector colectivo di Aruba y tin un bista completo di 
resultado financiero di proyectonan PPP. E URK ta 
wordo controla tambe pa CAFT, kende ta publica 

nan conseho pa conocemento di Parlamento 
| tambe. 


Conferencia di prensa cu informacion ilustra 
Banda di esaki regularmente Minister Maduro 
di Finansa ta tene conferencia den cual ta duna 
'update' di finansa publico den cual ta ilustra 
e informacion financiero den graficonan na un 
manera simpel pa tur hende por compronde. Algo 
cu ningun otro Minister di Finansa tabata tuma 
tempo pa ilustra y splica manera ta haci awo. 


Ta keda mehora y introduci producto financiero nobo 
Minister di Finansa ta keda haci un esfuerso pa por mehora 
e informacion financiero cu Parlamento ta ricibi, y introduci 
productonan nobo cu ta yuda amplia e conocemento financiero 
di 


Parlamentarionan. Asina por mira cu e Presupuesto y e URK 
awo ta contene hopi mas informacion. A introduci tambe 
recientemente e Nota di Comienso di Aña den cual Parlamento 
ta ricibi hopi tempran den aña informacion den cambio den 
maneho di Gobierno y cu si esaki ta resulta den cambionan 
fimanciero. Minister Maduro ta preparando tambe un producto 
financiero nobo pa splica Presupuesto na un forma mas 
detaya. Algo cu lo yuda Parlamento y Pueblo pa compronde 
e contenido di e Ley mas importante di nos Pais, na un miho 
manera. 


Mas transparencia financiero nunca antes a yega di wordo 
duna 

Teniendo na cuenta tur informacion financiero cu Minister 
Maduro di Finansa a bin ta comparti cu Parlamento y cu 
Pueblo, e critica cu Gobierno no ta transparente no ta alcaso. 
Mas transparencia financiero nunca antes a yega di wordo 
duna pa un Minister di Finansa na Aruba. 

DOW A INICIA CU E TRABOUNAN PA RENOBA E 
SPEELPLAATS DI SINT ALOYSIUS SCHOOL 


Dentro di 1 luna Sint Aloysius School ta den nan edificio bek 


GLi A 


— 


Rete 713] 


ee 


- = = = Pa 
E siman aki, DOW a inicia cu e trabou pa renobacion di e 
speelplaats di Sint Aloysius School na Noord. Esaki ta e ultimo 
parti di e proyecto di renobacion di e scol. Manera ta conoci, na 
momento cu awa yobe e speelplaats aki tabata haya un plas 
grandi di awa. Pues, DOW mester a traha un plan pa nivela e 
haltura y saca e awa banda di pariba y conecta esaki riba un 
rooi existente pa por drecha e parti aki cual tabata duna hopi 
problema. Lo ranca e asfalt existente pa despues egalisa e 
fundeshi. Lo pone “betonband” di 30 cm largo y 15 cm hancho 
den e fase di preparacion. 


E siman di 7 y 8 di september e asfalt nobo lo wordo basha 
por completo pa asina termina e trabou. Lo dura 3 dia pa esaki 
mara y seca bon. Desde 11 di september por cuminsa trafica 
riba e asfalt aki den fase di preparacion pa e mudamento. 
SKOA a notifica na Minister di Ensefiansa cu e siman di 20 
pa 28 di september nan ta prepara pa e mudamento tuma 
luga. Mientras DOW ta atende cu e asfalt den e dianan aki, e 
contratista ta termina e trabounan chikito. Asina ta coordinando 
tur cos pa e mudamento tuma luga di acuerdo cu e plan. 


Minister Endy Croes ta termina gradiciendo tur “stakeholders” 
cu a haci esaki posibel. Alabes, ta gradici cabesante, maestro-, 
mayor- y alumnonan di Sint Aloysius pa nan pasenshi. 
Momento bo uni, scucha, pone un vision cla cu bo curason na 
e luga corecto bo ta logra cosnan grandi. Minister Endy Croes 
ta transforma palabra y promesa den echo y esaki ta muestra 
di uno di nan. Pabien Noord! Pabien Sint Aloysius School. 

Minister Endy Croes: 


sean AÑOS: 4 ECIMENT 7 


Recientemente, den un encuentro ameno Minister Endy Croes 
a reuni cu Presidente di Parlamento di Aruba mr. Edgard Vrolijk. 
Durante e reunion a trata diferente topico- y temanan di vital 
importancia pa enseñansa di Aruba. Comokiera cu mr. Vrolijk 
ta un maestro di scol, el a comparti su experencia pa e veld di 
enseñansa. Alabes, mr. Vrolijk ta un deportista y e disciplina di 
futbol ta hopi cerca di su curason. 


Pues, a dialoga ampliamente riba e proyectonan deportivo cu 
ta andando. Banda di esaki, trata e proyecto di renobacion di 
Compleho Deportivo Guillermo Prospero Trinidad na Dakota. 
Un hoya di proyecto cu ta vital interes pa Aruba. Prome cu fin 
di aña, Aruba tin un stadion aproba y certifica pa FIFA. 


E 


Recientemente, Minister di Enseñansa y Deporte Endy Croes a 
reuni cu directiva di Fundacion Facilidadnan Deportivo (FFD), 
unda nan a entrega un plan di mantencion di aña 2022 te cu 
2026. E rapport aki ta basa riba un investigacion cu a haci na 
tur e facilidadnan cu ta resorta bou di FFD. Hunto cu diferente 
experto a traha un plan di mantencion, costo di e plan y cual ta 
e perioridadnan. 


Durante e reunion, e directiva di FFD a presenta e plan aki na 
e mandatario di Deporte y lo ta preparando pa pone esaki den 
ehecucion. Ta importante pa FFD tin un bon plan di mantencion 
pa tur nan facilidadnan deportivo, pa asina sigui engrandece 
deporte en general di Aruba. 

Departamento di Impuesto: 


DEPARTAMENTO DI IMPUESTO A REGISTRA 1.069 
MIYON FLORIN NA ENTRADA DEN E PROME MITA 
DI ANA 2023 


E cifranan ta refleha e ahustenan conforme e Plan di Impuesto y e 
esfuersonan continuo riba tereno di compliance 


Departamento di Impuesto ta un departamento di gobierno 
cu tin e tarea pa garantisa entrada di impuesto y pa facilita 
e contribuyente pa por cumpli cu su debernan fiscal. E ta un 
tarea cu un responsabilidad grandi pa cu presupuesto di Pais 
Aruba y e presupuestonan di otro instancianan di gobierno 
manera ATA, TPEF, AZV, SVB, DIMAS y DIP. 


Den e prome mita di aña 2023, Departamento di Impuesto a 
registra un total di 1.069 miyon florin na entrada. Di e suma 
aki, a colecta un total di 550 miyon florin (51%) na entrada 
di impuesto y 519 miyon florin (49%) na toeristenheffing, 
primanan di AOV/AWW y AZV, erfpachtscanon y entrada pa 
gasto di permiso di DIMAS. 


Entrada compara cu aña 2019 y 2022 

Compara cu 2019, e entradanan ta na 19% riba e nivel di 
entrada di aña 2019, e aña prome cu pandemia. Compara 
cu aña 2022, tambe a registra un aumento significativo di 
38% den e entradanan di impuestonan directo y indirecto di 
e prome mita (januari te cu juni) di aña 2023. E subidanan di 
e entradanan compara cu 2019 y tambe 2022 ta refleha entre 
otro e ahuste di e porcentahe di BBO entrante 1 di januari 2023 
y e ahuste y reparticion di entradanan di toeristenheffing. 


Aki ta sigui un bista di e cifranan: 
(A haci e sumanan cera) 


Aki ta sigui un bista di e cifranan: 
(A haci e sumanan cera) 
Aumento den | Entrada 2023 | Entrada 2022 
porcentahe januari - juni januari - juni 
Puan ages 38% 550 miyon 399 miyon 
recto y indirecto 
a O 11% 519 miyon 469 miyon 
instancia 
otal 1.069 miyon 868 miyon 


E entradanan di impuesto directo y indirecto a aumenta cu 
38% compara cu e entradanan di e mesun periodo di aña 2022 
y nan ta representa 62% di e presupuesto di Pais Aruba di aña 
2023. E entradanan destina pa otro instancia a aumenta cu 
11%. E aumento di e entrada total di e prome mita di aña 2023 
ta 23% compara cu aña 2022. 


Plan di Impuesto 2023 y Compliance 

E cifranan ta indica claramente e efectonan di Plan di Impuesto 
2023 y e esfuersonan continuo di Departamento di Impuesto 
encuanto e cumplimento (compliance) pa cu impuesto. Alabes 
e cifranan ta mustra e efectonan positivo di e recuperacion di 
e economia di Aruba. 


Pa loke ta “compliance”, Departamento di Impuesto ta 
trahando duro pa por mehora esaki aun mas. Staf y personal di 
Departamento di Impuesto ta haciendo nan maximo esfuerso 
pa facilita e contribuyente pa por cumpli cu nan debernan fiscal. 
E meta final ta pa e contribuyente ta conciente di su deber 
fiscal y ta cumpli na tempo cu esaki evitando asina costonan 
adicional di boet of interes. 


Como cuidadano di Aruba nos tin e deber pa cumpli cu nos 
responsabilidad di declara y paga nos impuestonan na tempo 
cu ta na bienestar di nos mes y di nos pais. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


